CELEX: 62007TA0369
Language: hu
Date: 2011-03-22 00:00:00
Title: T-369/07. sz. ügy: A Törvényszék 2011. március 22-i ítélete — Lett Köztársaság kontra Bizottság ( „Környezet — 2003/87/EK irányelv — Az üvegházhatást okozó gázok kibocsátási egységeinek kereskedelmi rendszere — A kibocsátási egységeknek a 2008 és 2012 közötti időszakra vonatkozó nemzeti kiosztási terve Lettországban — Három hónapos határidő — A 2003/87 irányelv 9. cikkének (3) bekezdése” )

7.5.2011   
            
            
               HU
            
            
               Az Európai Unió Hivatalos Lapja
            
            
               C 139/15
            
         A Törvényszék 2011. március 22-i ítélete — Lett Köztársaság kontra Bizottság
   (T-369/07. sz. ügy) (1)
   
   (Környezet - 2003/87/EK irányelv - Az üvegházhatást okozó gázok kibocsátási egységeinek kereskedelmi rendszere - A kibocsátási egységeknek a 2008 és 2012 közötti időszakra vonatkozó nemzeti kiosztási terve Lettországban - Három hónapos határidő - A 2003/87 irányelv 9. cikkének (3) bekezdése)
   2011/C 139/29
   Az eljárás nyelve: lett
   
      Felek
   
   
      Felperes: Lett Köztársaság (képviselők: kezdetben E. Balode-Buraka és K. Bārdiņa, később L. Ostrovska és végül: L. Ostrovska és K. Drēviņa, meghatalmazottak)
   
      Alperes: Európai Bizottság (képviselők: U. Wölker, E. Kalnins és I. Rubene, meghatalmazottak)
   
      A felperest támogató beavatkozók: Litván Köztársaság (Képviselők: D. Kriaučiūnas, meghatalmazott), Szlovák Köztársaság (Képviselők: kezdetben J. Čorba, később: B. Ricziová, meghatalmazottak),
   
      Az alperest támogató beavatkozó: Nagy-Britannia és Észak-Írország Egyesült Királysága (Képviselők: kezdetben Z. Bryanston-Cross, később S. Behzadi-Spencer, I. Rao és F. Penlington, meghatalmazottak, segítőjük: J. Maurici barrister)
   
      Az ügy tárgya
   
   Az üvegházhatást okozó gázok kibocsátási egységeire vonatkozó nemzeti kiosztási terv módosításáról szóló 2007. július 13-i C(2007) 3409 bizottsági határozat megsemmisítése, amely tervről Lettország a 2008-2012 közötti időszakot illetően az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvnek (HL L 275., 32. o.; magyar nyelvű különkiadás 15. fejezet 7. kötet 631. o.) megfelelően értesítést küldött
   
      Az ítélet rendelkező része
   
   
               1.
            
            
               A Törvényszék megsemmisíti a Lett Köztársaság által a 2008 és 2012 közötti időszakot illetően, az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvnek megfelelően közölt, az üvegházhatást okozó gázok kibocsátási egységeire vonatkozó nemzeti kiosztási terv módosításáról szóló, 2007. július 13-i C(2007) 3409 bizottsági határozatot.
            
         
               2.
            
            
               Az Európai Bizottság maga viseli saját költségeit, valamint a Lett Köztársaság részéről felmerült költségeket.
            
         
               3.
            
            
               A Litván Köztársaság, a Szlovák Köztársaság, és Nagy-Britannia és Észak-Írország Egyesült Királysága maguk viselik saját költségeiket.
            
         
      (1)  HL C 269., 2007.11.10.